Tyndall Air Force Base

Tyndall Air Force Base (skratka: Tyndall AFB; doslova: Tyndallova základňa vojenského letectva) je letecká základňa amerického vojenského letectva (United States Air Force), ktorá sa nachádza 19 km východne od mesta Panama City na Floride. Ide o domovskú základňu 325. stíhacieho krídla (325th Fighter Wing), ktoré patrí pod Veliteľstvo vzdušného boja (Air Combat Command). Hlavnou úlohou 325. krídla je bojový výcvik pilotov na stíhacích lietadlách Lockheed Martin F-22 Raptor a výcvik technického personálu. Základňa bola uvedená do prevádzky dňa 13. januára 1941, vtedy pod názvom Tyndall Field (Tyndallovo letisko). Bola pomenovaná na počesť nadporučíka Franka Benjamina Tyndalla (1894 – 1930), amerického pilota z prvej svetovej vojny, držiteľa tretieho najvyššieho vojenského vyznamenania Silver Star. Iné projekty Commons ponúka multimediálne súbory na tému Tyndall Air Force Base Externé odkazy Oficiálna stránka Tyndall Air Force Base[nefunkčný odkaz] Zdroj Tento článok je čiastočný alebo úplný preklad článku Tyndallova letecká základna na českej Wikipédii.